VELEUČILIŠTE U ŠIBENIKU
Trg Andrije Hebranga 11
22000 Šibenik
OIB: 61727512157
RKP: 22824


OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA VELEUČILIŠTA U ŠIBENIKU 



1. UVOD

Veleučilište u Šibeniku (dalje u tekstu: Veleučilište) javno je visoko učilište koje ustrojava i izvodi stručne studije te ima status javne ustanove. U sudski registar Trgovačkog suda u Zadru – Stalne službe u Šibeniku te u Upisnik visokih učilišta upisano je 2006. godine.
Osnivač Veleučilišta je Republika Hrvatska, a prava i dužnosti osnivača obavlja Ministarstvo znanosti, obrazovanja i mladih (dalje u tekstu: Ministarstvo).
Sjedište Veleučilišta nalazi se na adresi Trg Andrije Hebranga 11, Šibenik.

Djelatnosti Veleučilišta
· Ustrojavanje i izvođenje stručnih prijediplomskih studija iz područja društvenih i tehničkih znanosti, koji traju najmanje tri godine i čijim se završetkom stječe najmanje 180 ECTS bodova te stručni naziv prvostupnika/prvostupnice (baccalaureus/baccalaurea) odgovarajuće struke, u skladu s posebnim zakonom;
· Ustrojavanje i izvođenje stručnih diplomskih studija u trajanju od jedne do dvije godine, na kojima se stječe od 60 do 120 ECTS bodova i stručno zvanje specijalista (spec.) odgovarajuće struke, koje se koristi uz stručni naziv stečen na stručnom ili prijediplomskom sveučilišnom studiju;
· Obavljanje stručnog i znanstvenog rada iz područja djelatnosti, u skladu sa zakonom i posebnim propisima;
· Ustrojavanje i izvođenje programa cjeloživotnog obrazovanja i stručnog usavršavanja koji se, u smislu zakona, ne smatraju studijem;
· Izdavačka djelatnost koja obuhvaća uređivanje, izdavanje, prodaju, popularizaciju i distribuciju knjiga, skripata, brošura, časopisa, godišnjaka, separata, stručnih i znanstvenih kataloga te ostalih tiskanih i na drugi način umnoženih publikacija namijenjenih javnosti, uključujući udžbenike, priručnike, monografije i druga posebna izdanja;
· Knjižnična i informatička djelatnost povezana s temeljnom djelatnošću;
· Organiziranje tečajeva, seminara te stručnih i znanstvenih skupova, kao i polaganja stručnih i drugih ispita potrebnih za dobivanje odgovarajućih dozvola, ovlaštenja, licencija i sl.

Za obavljanje nastavnih i suradničkih poslova ustrojeni su Odjel studija menadžmenta i turizma, Odjel prometnih studija, Odjel upravnih studija, Odjel zdravstvenih studija i Odjel studija računarstva. Za stručne, administrativne, tehničke i pomoćne poslove ustrojene su zajedničke službe: Tajništvo, Služba za financije i računovodstvo, Služba za kadrovske i opće poslove, Služba za studentske poslove te Knjižnica. Ustrojena su i dva ureda – Ured za kvalitetu i Ured za međunarodnu suradnju – te dva centra – Centar za razvoj karijera i podršku studentima i Centar za cjeloživotno obrazovanje.

Ministarstvo je 2024. godine izdalo dopusnicu za izvođenje stručnog prijediplomskog studija Računarstvo, koji se počeo izvoditi u tekućoj akademskoj godini. Veleučilište izvodi osam stručnih studija: šest stručnih prijediplomskih studija (Turistički menadžment, Poslovna informatika, Upravni studij, Prometni studij, Sestrinstvo i Računarstvo) te dva stručna diplomska studija (Menadžment i Upravni studij).

Tijela Veleučilišta su Upravno vijeće, Dekanat i Vijeće Veleučilišta.

2. OSNOVE ZA SASTAVLJANJE IZVJEŠĆA

Osnove za sastavljanje polugodišnjeg i godišnjeg izvještaja o izvršenju proračuna i financijskog plana čine Zakon o proračunu (NN 144/21) i Pravilnik o polugodišnjem i godišnjem izvještaju o izvršenju proračuna i financijskog plana (NN 85/23).


3. PRIHODI I PRIMICI

Iskazani prihodi i primici odnose se na sljedeće stavke:
								(u EUR)
	Stavka
	Opis
	Izvršenje I.–VI. 2025.
	Plan za 2026.
	Izvršenje I.–VI. 2026.

	63
	Pomoći iz inozemstva (darovnice) i od subjekata unutar općeg proračuna
	324.285,57
	547.233,00
	414.172,35

	64
	Prihodi od imovine
	1,37
	0,00
	1,25

	65
	Prihodi od upravnih i administrativnih pristojbi, pristojbi po posebnim propisima i naknada
	185.741,77
	432.625,00
	192.235,41

	66
	Prihodi od prodaje proizvoda i robe te pruženih usluga i prihodi od donacija
	65.499,56
	102.200,00
	127.157,56

	67
	Prihodi iz nadležnog proračuna i od HZZO-a na temelju ugovornih obveza
	1.026.194,58
	2.076.671,00
	1.116.418,02

	68
	Kazne, upravne pristojbe i ostali prihodi
	5.684,98
	0,00
	1.904,87

	
	UKUPNO:
	1.607.407,83
	3.158.729,00
	1.851.889,46



Ukupni prihodi Veleučilišta za razdoblje od 1. siječnja do 30. lipnja 2026. iznose 1.851.889,46 EUR, odnosno 58,63 % planiranog iznosa i 115,21 % prihoda ostvarenih u istom razdoblju prethodne godine.
Najveći udio čine prihodi iz proračuna nadležnog Ministarstva u iznosu od 1.116.418,02 EUR, koji se odnose na plaće i materijalna prava zaposlenika, materijalne troškove poslovanja te sredstva programskog financiranja javnih visokih učilišta i javnih znanstvenih instituta u Republici Hrvatskoj.
Značajan udio čine pomoći iz inozemstva i od subjekata unutar općeg proračuna u iznosu od 414.172,35 EUR, što je 27,72 % više nego u istom razdoblju 2025. godine.
Većinu tih prihoda čine prijenosi sredstava za projekte financirane iz fondova Europske unije u okviru programa Erasmus+ i programa prekogranične suradnje Interreg Italija – Hrvatska 2021.–2027., u kojem je Veleučilište nositelj projekta.
Veleučilište je također ostvarilo prihode prema posebnim propisima, koji se najvećim dijelom odnose na školarine, u iznosu od 192.235,41 EUR.

Prihodi od pruženih usluga i donacija povećani su za 94,13 % u odnosu na isto razdoblje prethodne godine.
Prihodi od pruženih usluga obuhvaćaju prihode od najma i usluga izvršenih na tržištu, kotizacije za sudjelovanje na 16. međunarodnoj konferenciji „Razvoj javne uprave”, organizaciju tečajeva za turističke vodiče te prefakturiranje troškova električne energije Studentskom centru Šibenik za Studentski dom „Palacin”.
Prihodi od donacija odnose se na donaciju Studentskog centra Šibenik Studentskom zboru za provedbu projekata studentskih aktivnosti te na uplate po ispostavljenim zahtjevima za nadoknadu sredstava (ZNS-ima) za projekte financirane iz fondova Europske unije u kojima su udruge nositelji projekata.
Ostali prihodi u iznosu od 1.904,87 EUR odnose se na povrat troška školarine za doktorski studij koji je izvršio zaposlenik.


4. RASHODI I IZDACI


Iskazani rashodi u izvještaju o prihodima i rashodima odnose se na sljedeće stavke:

								(u EUR)
	Stavka
	Opis
	Izvršenje I.–VI. 2025.
	Plan za 2026.
	Izvršenje I.–VI. 2026.

	31
	Rashodi za zaposlene
	969.656,98
	2.004.146,00
	1.086.632,74

	32
	Materijalni rashodi
	396.520,71
	788.896,00
	547.290,71

	34
	Financijski rashodi
	1.865,31
	2.010,00
	2.083,88

	36
	Pomoći dane u inozemstvo i unutar općeg proračuna
	132.439,11
	220.000,00
	270.655,11

	37
	Naknade građanima i kućanstvima na temelju osiguranja i druge naknade
	4.200,00
	9.666,00
	7.210,51

	38
	Ostali rashodi
	25.935,27
	10.295,00
	26.309,83

	3
	Rashodi poslovanja
	1.530.617,38
	3.035.013,00
	1.940.182,78

	42
	Rashodi za nabavu proizvedene dugotrajne imovine
	15.399,95
	113.716,00
	27.626,00

	4
	Rashodi za nabavu nefinancijske imovine
	15.399,95
	113.716,00
	27.626,00

	
	
	
	
	

	
	Ukupno
	1.546.017,33
	3.148.729,00
	1.967.808,78




Rashodi za zaposlene odnose se na plaće te poreze i doprinose na plaće zaposlenika u 2026. godini. Na dan 30. lipnja 2026. Veleučilište zapošljava 56 radnika. Tijekom 2026. godine Veleučilište je uredno i pravodobno podmirivalo obveze prema svim zaposlenicima.
Materijalni rashodi veći su nego u istom razdoblju prethodne godine. Indeks izvršenja iznosi 138,02, odnosno rashodi su povećani za 38,02 %.
Iako je povećanje rashoda zabilježeno na većini stavki rashoda poslovanja, značajnije povećanje zabilježeno je kod intelektualnih i osobnih usluga zbog većeg broja vanjskih suradnika potrebnih za izvođenje nastave, osobito na stručnim prijediplomskim studijima Sestrinstvo i Računarstvo. Rashodi na stavci „Pomoći dane u inozemstvo i unutar općeg proračuna” iznose 270.655,11 EUR, što predstavlja indeks 204,36, odnosno povećanje od 104,36 % u odnosu na isto razdoblje prethodne godine. U tom je iznosu sadržan i prijenos od 83.754,00 EUR, izvršen u siječnju 2026. partnerima u okviru projekta Smart4Food (2024-1-HR01-KA220-VET-000243564). Taj je prijenos znatno pridonio manjku prihoda poslovanja jer je prihod od navedenog projekta priznat 2024. godine. Zbog intenziviranja aktivnosti i sastanaka u okviru projekata financiranih iz fondova Europske unije zabilježen je znatan porast troškova službenih putovanja i naknada troškova osobama izvan radnog odnosa.
Financijski rashodi povećani su zbog rasta cijena usluga platnog prometa i otplate rata financijskog leasinga za nabavu osobnog automobila.
Na stavci „Pomoći dane u inozemstvo i unutar općeg proračuna” iskazan je prijenos sredstava partnerima u okviru projekta „MareSkill”, financiranog iz programa Interreg Italija – Hrvatska, u kojem je Veleučilište nositelj projekta.
Naknade građanima i kućanstvima odnose se na troškove stipendiranja studenata i školarina zaposlenika.
Na stavci 38 „Ostali rashodi” evidentiran je i trošak prijenosa sredstava projektnom partneru u okviru projekta „MareSkill”, financiranog iz programa Interreg Italija – Hrvatska.
U 2026. godini uloženo je 27.626,00 EUR u nabavu novih knjiga za knjižnicu te uređaja i opreme.


Iskazani izdaci odnose se na sljedeće stavke:

	Stavka
	Opis
	Izvršenje I.–VI. 2025.
	Plan za 2026.
	Izvršenje I.–VI. 2026.

	54
	Izdaci za otplatu glavnice primljenih kredita i zajmova

	4.304,11
	10.000,00
	3.813,44

	
	
	
	
	

	
	Ukupno
	4.304,11
	10.000,00
	3.813,44


  

U prosincu 2024. nabavljen je osobni automobil na temelju ugovora o financijskom leasingu u vrijednosti od 27.975,53 EUR, a na stavci 54 iskazana je otplata glavnice prema tom ugovoru.


 

 
5. PRIJENOS SREDSTAVA IZ PRETHODNE GODINE I U SLJEDEĆU GODINU

U izvještajnom razdoblju ostvaren je manjak prihoda u iznosu od 119.732,76 EUR. Manjak je nastao zbog manjeg priljeva prihoda od poslovanja i povećanih rashoda za nabavu nefinancijske imovine. Planira se u potpunosti pokriti u drugom dijelu proračunske godine.
Uravnoteženje financijskog plana očekuje se do kraja srpnja, kada se predviđa priljev prihoda u ukupnom iznosu od 146.986,34 EUR, prema sljedećoj strukturi:
· 71.034,28 EUR – sredstva Grada Šibenika na temelju zahtjeva za nadoknadu sredstava prema važećem ugovoru o korištenju sredstava;
· 27.481,00 EUR – druga isplata u okviru projekta 2025-1-HR01-KA131-HED-000309684;
· 48.471,06 EUR – dio sredstava koji ostaje Veleučilištu nakon odobrenja i potvrde četvrtog ZNS-a za projekt „MareSkill”, financiran iz programa Interreg Italija – Hrvatska (ukupno je odobreno 247.311,84 EUR, a preostali se iznos prenosi projektnim partnerima).


6. UKUPNE I DOSPJELE OBVEZE

Stanje obveza na dan 1. siječnja 2026. iznosi 260.026,29 EUR i usklađeno je s iznosom iskazanim u izvještaju o obvezama za prethodnu godinu.
Na dan 30. lipnja 2026. stanje nepodmirenih obveza iznosi 370.652,91 EUR, od čega je dospjelo 626,20 EUR. Dospjele obveze u iznosu od 542,20 EUR odnose se na materijalne rashode iz lipnja, a 84,00 EUR na obvezu za PDV prema ispravljenom obrascu za svibanj 2026. godine. Sve dospjele obveze podmirene su početkom srpnja 2026.
Nedospjele obveze u iznosu od 370.026,71 EUR uključuju 210.385,93 EUR obveza za rashode poslovanja. Od toga se 168.220,74 EUR odnosi na plaće i materijalna prava radnika za lipanj 2026., a preostalih 42.165,19 EUR na redovne rashode poslovanja za isti mjesec.
Obveze za financijske rashode iznose 14.646,52 EUR i odnose se na ugovor o financijskom leasingu. Obveze za predujmove, depozite, jamčevne pologe i tuđe prihode sastoje se od obveza za predujmove primljene za projekte financirane iz fondova Europske unije u iznosu od 139.306,79 EUR te obveza za jamčevne pologe u iznosu od 2.000,85 EUR.
Stanje međusobnih obveza proračunskih korisnika iznosi 3.686,62 EUR i odnosi se na potraživanja od HZZO-a za naknade plaće zbog bolovanja duljih od 42 dana koje HZZO još nije refundirao.

Potencijalne obveze koje proizlaze iz sudskih sporova iznose 421.696,24 EUR i odnose se na dva sudska spora koja je pokrenulo društvo Lavčević d.d., OIB: 71421617824, kao glavni izvođač građevinskih radova na Studentskom domu „Palacin”. Za oba spora održano je pripremno ročište u travnju 2026. na Trgovačkom sudu u Zadru – Stalnoj službi u Šibeniku.











7. STANJE NOVČANIH SREDSTAVA

Novčana sredstva iskazana su na temelju izvoda sa žiroračuna i stanja gotovine u blagajni, a odnose se na sljedeće:
								(u EUR)
	Opis
	1. 1. 2026.
	30. 6. 2026.

	
	
	

	Redovni žiroračuni
	465.727,98
	195.502,06

	Gotovina u blagajni
	2,70
	47,70

	Ukupno:
	465.730,68
	195.549,76


	
Veleučilište je u 2026. godini platni promet obavljalo putem OTP banke d.d.




U Šibeniku 16. srpnja 2026.

                                                                                        Dekan

dr. sc. Ljubo Runjić, prof. struč. stud.

